-7-

ส่วนที่ 2

สรุปผลการพัฒนาท้องถิ่นตามแผนพัฒนาท้องถิ่น (พ.ศ.2557 – 2560)

**(1) สรุปผลการดำเนินงานตามงบประมาณที่ได้รับและการเบิกจ่ายงบประมาณในปีงบประมาณ**

**พ.ศ. 2557 – 2560**

 **1.1 สรุปสถานการณ์การพัฒนา การตั้งงบประมาณ การเบิกจ่ายงบประมาณ**

จากข้อมูลในระบบบัญชีคอมพิวเตอรขององคกรปกครองสวนทองถิ่น ขององค์การบริหารส่วนตำบลตาดข่า หรือภาษาอังกฤษเรียกว่า Electronic Local Administrative Accounting System (e-LAAS) สรุป การตั้งงบประมาณ และรายรับรายจ่ายจริงขององค์การบริหารส่วนตำบลตาดข่า รายละเอียด ดังนี้

 **ปีงบประมาณ 2557**

ตั้งงบประมาณรายรับไว้ 17,500,000.00 บาท

 ประมาณการรายจ่ายไว้ 17,500,000.00 บาท

 รายรับจริง 18,432,553.46 บาท

 รายจ่ายจริง 14,244,788.81 บาท

 **ปีงบประมาณ 2558**

ตั้งงบประมาณรายรับไว้ 20,000,000.00 บาท

 ประมาณการรายจ่ายไว้ 19,952,000.00 บาท

 รายรับจริง 19,484,917.08 บาท

 รายจ่ายจริง 16,200,613.61 บาท

 **ปีงบประมาณ 2559**

ตั้งงบประมาณรายรับไว้ 18,590,000.00 บาท

 ประมาณการรายจ่ายไว้ 18,590,000.00 บาท

 รายรับจริง 19,072,687.21 บาท

 รายจ่ายจริง 15,675,587.99 บาท

 **ปีงบประมาณ 2560**

ตั้งงบประมาณรายรับไว้ 27,700,000.00 บาท

 ประมาณการรายจ่ายไว้ 27,700,000.00 บาท

-8-

 **1.2 การประเมินผลการนำแผนพัฒนาท้องถิ่นไปปฏิบัติในเชิงปริมาณและเชิงคุณภาพ**

 **1.2.1 เชิงปริมาณ**

 **จำนวนโครงการและงบประมาณตามแผนพัฒนาท้องถิ่นสี่ปี (พ.ศ.2557-2559)**

 **โดยสรุปดังนี้**

 องค์การบริหารส่วนตำบลตาดข่า ได้ประกาศใช้แผนพัฒนาสามปี (พ.ศ.2557-2559) เมื่อวันที่ 6 มิถุนายน 2556 โดยได้กำหนดโครงการที่จะดำเนินการตามแผนพัฒนาสามปี (พ.ศ.2557-2559) รวม 193 โครงการ สามารถจำแนกตามยุทธศาสตร์ ได้ดังนี้

|  |  |
| --- | --- |
| **ยุทธศาสตร์** | **จำนวนโครงการ****ที่ปรากฏอยู่ในแผน** |
| 1.ยุทธศาสตร์การพัฒนาด้านระบบสาธารณูปโภค สาธารณูปการโครงสร้างพื้นฐานและเทคโนโลยีสารสนเทศ | 110ศรษฐกิจฯมว่าคณะผู้บริหาร ส.อบต. |
| 2.ยุทธศาสตร์การพัฒนาด้านสังคม คุณภาพชีวิต เศรษฐกิจพอเพียงและสร้างความเข้มแข็งให้กับชุมชน | 28 |
| 3.ยุทธศาสตร์การพัฒนาด้านการเมืองการบริหารจัดการที่ดีและการให้บริการสาธารณะแก่ประชาชน | 15 |
| 4.ยุทธศาสตร์การพัฒนาด้านการท่องเที่ยวและการกีฬา | 8 |
| 5.ยุทธศาสตร์การพัฒนาด้านการศึกษา ศาสนา ขนบธรรมเนียมประเพณีท้องถิ่นและภูมิปัญญาของท้องถิ่น | 11 |
| 6.ยุทธศาสตร์การพัฒนาด้านการป้องกันบรรเทาสาธารณภัยและการอนุรักษ์ทรัพยากรธรรมชาติและสิ่งแวดล้อม | 15 |
| 7.ยุทธศาสตร์การพัฒนาด้านเศรษฐกิจ อาชีพและรายได้ | 6 |
| **รวม** | **193** |

 ผู้บริหารองค์การบริหารส่วนตำบลตาดข่า ได้ประกาศใช้ข้อบัญญัติงบประมาณเมื่อวันที่ กันยายน 2556 มีโครงการที่บรรจุอยู่ในข้อบัญญัติงบประมาณ จำนวน 30 โครงการ งบประมาณตามข้อบัญญัติงบประมาณ จำนวน 17,500,000 บาท

-9-

**จำนวนโครงการและงบประมาณตามแผนพัฒนาท้องถิ่นสามปี (พ.ศ.2558-2560) โดยสรุปดังนี้**

 องค์การบริหารส่วนตำบลตาดข่า ได้ประกาศใช้แผนพัฒนาสี่ปี (พ.ศ.2558 - 2560) เมื่อวันที่ 17 มิถุนายน 2557 โดยกำหนดโครงการที่จะดำเนินการตามแผนพัฒนาสี่ปี

(พ.ศ.2558 - 2560) รวม 363 โครงการ สามารถจำแนกตามยุทธศาสตร์ ได้ดังนี้

|  |  |
| --- | --- |
| **ยุทธศาสตร์** | **จำนวนโครงการ****ที่ปรากฏอยู่ในแผน** |
| 1.ยุทธศาสตร์การพัฒนาด้านระบบสาธารณูปโภค สาธารณูปการโครงสร้างพื้นฐานและเทคโนโลยีสารสนเทศ | 152 |
| 2.ยุทธศาสตร์การพัฒนาด้านสังคม คุณภาพชีวิต เศรษฐกิจพอเพียงและสร้างความเข้มแข็งให้กับชุมชน | 78 |
| 3.ยุทธศาสตร์การพัฒนาด้านการเมืองการบริหารจัดการที่ดีและการให้บริการสาธารณะแก่ประชาชน | 36 |
| 4.ยุทธศาสตร์การพัฒนาด้านการท่องเที่ยวและการกีฬา | 18 |
| 5.ยุทธศาสตร์การพัฒนาด้านการศึกษา ศาสนา ขนบธรรมเนียมประเพณีท้องถิ่นและภูมิปัญญาของท้องถิ่น | 31 |
| 6.ยุทธศาสตร์การพัฒนาด้านการป้องกันบรรเทาสาธารณภัยและการอนุรักษ์ทรัพยากรธรรมชาติและสิ่งแวดล้อม | 33 |
| 7.ยุทธศาสตร์การพัฒนาด้านเศรษฐกิจ อาชีพและรายได้ | 15 |
| **รวม** | **363** |

ผู้บริหารองค์การบริหารส่วนตำบลตาดข่า ได้ประกาศใช้ข้อบัญญัติงบประมาณเมื่อวันที่

 26 กันยายน 2557 มีโครงการที่บรรจุอยู่ในข้อบัญญัติงบประมาณ จำนวน 30 โครงการ งบประมาณตามข้อบัญญัติงบประมาณ จำนวน 1,995,200 บาท

**จำนวนโครงการและงบประมาณตามแผนพัฒนาท้องถิ่นสามปี (พ.ศ.2559-2561) โดยสรุปดังนี้**

 องค์การบริหารส่วนตำบลตาดข่า ได้ประกาศใช้แผนพัฒนาสามปี (พ.ศ.2559 - 2561) เมื่อวันที่ 18 มิถุนายน 2558 โดยได้กำหนดโครงการที่จะดำเนินการตามแผนพัฒนาสี่ปี (พ.ศ.2557 - 2559) รวม 49 โครงการ สามารถจำแนกตามยุทธศาสตร์ ได้ดังนี้

-10-

|  |  |
| --- | --- |
| **ยุทธศาสตร์** | **จำนวนโครงการ****ที่ปรากฏอยู่ในแผน** |
| 1.ยุทธศาสตร์การพัฒนาด้านระบบสาธารณูปโภค สาธารณูปการโครงสร้างพื้นฐานและเทคโนโลยีสารสนเทศ | 129 |
| 2.ยุทธศาสตร์การพัฒนาด้านสังคม คุณภาพชีวิต เศรษฐกิจพอเพียงและสร้างความเข้มแข็งให้กับชุมชน | 45 |
| 3.ยุทธศาสตร์การพัฒนาด้านการเมืองการบริหารจัดการที่ดีและการให้บริการสาธารณะแก่ประชาชน | 25 |
| 4.ยุทธศาสตร์การพัฒนาด้านการท่องเที่ยวและการกีฬา | 15 |
| 5.ยุทธศาสตร์การพัฒนาด้านการศึกษา ศาสนา ขนบธรรมเนียมประเพณีท้องถิ่นและภูมิปัญญาของท้องถิ่น | 51 |
| 6.ยุทธศาสตร์การพัฒนาด้านการป้องกันบรรเทาสาธารณภัยและการอนุรักษ์ทรัพยากรธรรมชาติและสิ่งแวดล้อม | 34 |
| 7.ยุทธศาสตร์การพัฒนาด้านเศรษฐกิจ อาชีพและรายได้ | 15 |
| **รวม** | **314** |

ผู้บริหารองค์การบริหารส่วนตำบลตาดข่า ได้ประกาศใช้ข้อบัญญัติงบประมาณเมื่อวันที่

 30 กันยายน 2558 มีโครงการที่บรรจุอยู่ในข้อบัญญัติงบประมาณ จำนวน 49 โครงการ งบประมาณตามข้อบัญญัติงบประมาณ จำนวน 18,590,000 บาท

**1.2.2 เชิงคุณภาพ**

 **ปัญหาอุปสรรคที่พบในการประเมินฯ**

 ยุทธศาสตร์การพัฒนาด้านโครงสร้างพื้นฐาน ตั้งไว้ในแผนพัฒนา จำนวนหลายโครงการ แต่ปฎิบัติได้น้อยโครงการ ถือว่านำไปสู่การปฎิบัติได้น้อย

 **การวิเคราะห์แนวทางการแก้ไขปัญหาอุปสรรคที่ตรวจพบ**

 1. โดยภาพรวมแผนพัฒนาสามปี (พ.ศ.2558-2560) มีผลสัมฤทธิ์ของแผนที่สามารถนำไปปฎิบัติได้จริงค่อนข้างสูงแต่ยุทธศาสตร์ด้านโครงสร้างพื้นฐาน ตั้งไว้ในแผนพัฒนา จำนวน .. โครงการแต่ปฎิบัติได้ 23 โครงการ ถือว่านำไปสู่การปฎิบัติได้น้อย ควรแก้ไขปัญหาโดยมอบหมายผู้ที่มีส่วนเกี่ยวข้องอันได้แก่ คณะกรรมการท้องถิ่น คณะกรรมการสนับสนุนการจัดทำแผน จัดทำแผนให้อยู่บนพื้นฐานของข้อเท็จจริงด้านงบประมาณ กล่าวคือ ไม่ควรกำหนดโครงการในแผนมากเกินกว่าสถานะทางการคลังของ อบต.

-11-

2.จากแบบประเมินมาตรฐานการปฎิบัติราชการและนิเทศองค์กรปกครองส่วนท้องถิ่นด้านที่ 1 ด้านการบริหารจัดการ ข้อ 2.3 กำหนดว่า องค์กรปกครองส่วนท้องถิ่นต้องนำโครงการในแผนพัฒนาสามปี (พ.ศ.2558-2560) เฉพาะปี 2558 มาดำเนินการในปีงบประมาณ 2558 ไม่น้อยกว่าร้อยละ 70 จึงจะได้คะแนนเต็ม 5 คะแนน จากตัวชี้วัดนี้ จะเห็นได้ว่า อบต.ตาดข่า นำแผนปี 2558 ไปปฎิบัติได้น้อยจากที่ตั้งไว้ในแผนเป็นจำนวนมาก ซึ่งจะได้คะแนนประเมินจากกรมส่งเสริมฯ จำนวน 1 คะแนน ดังนั้น คณะกรรมการติดตามและประเมินผลแผนพัฒนาฯ จึงเห็นควรให้เพิ่มร้อยละการปฎิบัติได้มากขึ้น

**ข้อเสนอแนะเพิ่มเติมของคณะกรรมการติดตามและประเมินผลแผน**

1.ในปีต่อไปการออกแบบแบบสอบถามความพึงพอใจของประชาชนควรมีข้อคำถามปลายเปิดเพิ่มขึ้นมา

2.โครงการด้านโครงสร้างพื้นฐานถ้าเป็นไปได้ควรดำเนินการในไตรมาสที่ 2 ของปีงบประมาณ เพื่อประโยชน์หลายประการ เช่น หลีกเลี่ยงการก่อสร้างในฤดูฝน

3.ควรรณรงค์เสริมสร้างและให้ความรู้ความเข้าใจแก่ประชาชนในกระบวนการจัดทำและติดตามประเมินผลแผนพัฒนาท้องถิ่นให้มากยิ่งขึ้น

นายก อบต.ตาดข่า ได้ชี้แจงต่อสภา อบต.ตาดข่า เพิ่มเติมดังนี้ จากความเห็นของคณะกรรมการติดตามและประเมินผลแผนฯ ที่ว่ายุทธศาสตร์ด้านโครงสร้างพื้นฐาน ตั้งไว้ในแผนพัฒนาจำนวนมาก แต่ปฎิบัติได้น้อย ถือว่านำไปสู่การปฎิบัติได้น้อยนั้น ข้าพเจ้าขอชี้แจงว่าเนื่องจากงบประมาณของ อบต.ตาดข่า มีจำนวนจำกัดเมื่อเทียบกับภารกิจอำนาจหน้าที่ แต่ผู้บริหารก็ไม่ได้ละเลยยุทธศาสตร์การพัฒนาด้านโครงสร้างพื้นฐาน ได้ดำเนินการของบประมาณมาดำเนินการโครงการด้านโครงสร้างพื้นฐานไม่สามารถดำเนินโครงการจากกรมส่งเสริมการปกครองท้องถิ่น และเนื่องจากโครงการด้านโครงสร้างพื้นฐานไม่สามารถดำเนินโครงการได้ในช่วงไตรมาสแรกเนื่องจากที่ผ่านมาทางรัฐบาลได้จัดสรรรายได้และเงินอุดหนุนแก่ทาง อบต.เป็นงวดๆ แต่ละงวดก็ไม่มากพอที่จะดำเนินโครงสร้างพื้นฐานได้ในช่วง 2 ไตรมาสแรก ส่วนใหญ่เงินจะเพียงพอในช่วงไตรมาส 3 - 4 ซึ่งเป็นข้อจำกัดที่หลีกเลี่ยงไม่ได้ในการบริหารงบประมาณ จึงเรียนมาเพื่อให้ที่ประชุมทราบ

**(2) ผลที่ได้รับจากการดำเนินงานในปีงบประมาณ พ.ศ.2557-2560**

 **2.1 ผลที่ได้รับหรือผลที่สำคัญ**

 ประชาชนในเขตองค์การบริหารส่วนตำบลตาดข่า ได้รบการบริการสาธารณะที่มีประสิทธิภาพตามสมควรแต่สถานะทางการเงินและการคลังของ อบต.ตาดข่า เช่น

1. ก่อสร้างถนน ซ่อมแซมถนนให้กับประชาชนที่ได้รับความเดือดร้อนจากการสัญจรไปมา
2. การแก้ไขปัญหาเรื่องน้ำสำหรับอุปโภค บริโภค ให้กับประชาชนโดยการก่อสร้างแท็งค์น้ำประปาสำหรับหมู่บ้าน
3. การซ่อมแซมและติดตั้งไฟฟ้าสาธารณะภายในตำบลเพื่อเพิ่มสะดวกและปลอดภัยในชีวิตและทรัพย์สินของประชาชน
4. การส่งเสริมการฝึกอาชีพและการพัฒนาคุณภาพชีวิตในด้านต่างๆให้กับประชาชนเพื่อให้ประชาชนมีคุณภาพชีวิตที่ดีขึ้น

-12-

**2.2 ผลกระทบ**

 ประชาชนในเขตองค์การบริหารส่วนตำบลตาดข่า ไม่ได้รับผลกระทบจากการให้บริการ

สาธารณะจากองค์การบริหารส่วนตำบลตาดข่า

**(3) สรุปปัญหาอุปสรรคการดำเนินงานที่ผ่านมาและแนวทางการแก้ไข ปีงบประมาณ พ.ศ.2557-2560**

 **1. ปัญหาอุปสรรคที่พบในการประเมินฯ**

 ยุทธศาสตร์ด้านโครงสร้างพื้นฐาน ตั้งไว้ในแผนพัฒนาจำนวนมากเกินไป แต่ปฎิบัติได้น้อยถือว่านำไปสู่การปฺฎิบัติได้น้อยมาก

 **2.การวิเคราะห์แนวทางการแก้ไขปัญหาอุปรรคที่ตรวจพบ**

 1.โดยภาพรวมแผนพัฒนาสี่ปี (พ.ศ.2558-2560) มีผลสัมฤทธิ์ของแผนที่สามารถนำไปปฎิบัติได้จริงค่อนข้างสูงแต่ยุทธศาสตร์ด้านโครงสร้างพื้นฐาน ตั้งไว้ในแผนพัฒนา จำนวน 193 โครงการ แต่ปฎิบัติได้ 30 โครงการ ถือว่านำไปสู่การปฎิบัติได้น้อย ควรแก้ไขปัญหาโดยมอบหมายผู้ที่มีส่วนเกี่ยวข้องอันได้แก่ คณะกรรมการพัฒนาท้องถิ่น คณะกรรมการสนับสนุนการจัดทำแผน จัดทำแผนให้อยู่บนพื้นฐานของข้อเท็จจริงด้านงบประมาณ กล่าวคือ ไม่ควรกำหนดโครงการในแผนมากเกินกว่าสถานะทางการคลังของ อบต.

 2.จากแบบประเมินมาตรฐานการปฎิบัติราชการและนิเทศองค์กรปกครองส่วนท้องถิ่น ด้านที่ 1 ด้านการบริหารจัดการ ข้อ 2.3 กำหนดว่า องค์กรปกครองส่วนท้องถิ่นต้องนำโครงการในแผนพัฒนาสามปี (พ.ศ.2558-2560) เฉพาะปี 2558 มาดำเนินการในปีงบประมาณ 2558 ไม่น้อยกว่าร้อยละ 70 จึงจะได้คะแนนเต็ม 5 คะแนน จากตัวชี้วัดนี้ จะเห็นได้ว่า อบต.ตาดข่า นำแผนปี 2558 ไปปฎิบัติได้ 30 โครงการจากที่ตั้งไว้ในแผน 193 โครงการ ซึ่งจะได้คะแนนประเมินจากกรมส่งเสริมฯ จำนวน 1 คะแนน ดังนั้น คณะกรรมการติดตามและประเมินผลแผนพัฒนาฯ จึงเห็นควรให้เพิ่มร้อยละการปฎิบัติได้มากขึ้น